stanford-oval/wikipedia huggingface dataset:
Dries van der Lof

| Dries van der Lof |
| --- | --- |

Henkilötiedot
Kansalaisuus:   alankomaalainen
Formula 1 -ura
Aktiivivuodet:  1952
Talli(t):  HWM
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Hollannin Grand Prix 1952
Viimeinen kilpailu:  Hollannin Grand Prix 1952
André ”Dries” van der Lof (23. elokuuta 1919 Emmen – 24. toukokuuta 1990 Enschede) oli alankomaalainen autourheilija. Hän oli yhdessä Jan Flintermanin kanssa ensimmäinen alankomaalainen Formula 1 -kuljettaja. Van der Lof osallistui vain yhteen kilpailuun, joka oli Hollannin Grand Prix 1952. Hän ei saavuttanut yhtään MM-pistettä.
Van der Lofilla omisti kokoelman vanhoja autoja ja kilpaili Maserati 250F -autollaan vielä 1980-luvulla näytösajoissa.
Van der Lof kuoli 70-vuotiaana 24. toukokuuta 1990.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1952 | HWM | SWI  | INDY  | BEL  | FRA  | GBR  | GER  | DUT Kesk. | ITA  | HWM | - | 0 |
Derek Ringer

| Derek Ringer |
| --- | --- |

Henkilötiedot
Syntynyt: 11. lokakuuta 1956 (ikä 68)
Kansalaisuus:   Iso-Britannia
WRC-ura
Kilpailuja:  74
Voittoja:  8
Palkintosijoja:  15
Erikoiskoevoittoja:  228
Ensimmäinen kilpailu:  RAC-ralli 1987
Ensimmäinen voitto:  Uuden-Seelannin ralli 1993
Viimeinen voitto:  Katalonian ralli 1996
Viimeinen kilpailu:  Akropolis-ralli 2008
Sijoitus kaudella 2003:  ( p.)
Derek Ringer (s. 11. lokakuuta 1956 Skotlanti) on brittiläinen entinen ralliautoilun kartanlukija.
Aktiiviurallaan Ringer tunnettiin parhaiten maanmiehensä Colin McRaen kartanlukijana. McRaen kanssa hän voitti myös maailmanmestaruuden kaudella 1995, parin ajaessa Subarulla. Seuraavan kauden päätteeksi parin tiet kuitenkin erosivat, ja McRaen vierelle istui walesilainen Nicky Grist.
Ringer palasi McRaen pariksi kaudelle 2003, mutta kaksikon yhteistyö jäi tuolloin vain yhteen kauteen. McRae menehtyi helikopterionnettomuudessa kotiseudullaan syyskuussa 2007, vain 39-vuotiaana.
Käännös suomeksi
Derek Raivio

| Derek Raivio> Henkilötiedot |
| --- | --- |
Koko nimi:  Derek Richard Raivio
Syntynyt: 9. marraskuuta 1984 (ikä 39) Antwerpen, Belgia
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  190 cm
Paino:  82 kg
NBA-varaus:  ei varattu 2007
Pelaajaura
Yliopistojoukkueet
2003–2007:   Gonzaga University
Seurajoukkueet
2007–2008 2008–2010 2010–2011 2011 2011–2012 2012–2014 2014–:   Köln 99ers  TBB Trier  Erie BayHawks  Fort Wayne Mad Ants  Shinshu Brave Warriors  Okapi Aalstar  ČEZ Nymburk
Derek Richard Raivio (s. 9. marraskuuta 1984 Antwerpen, Belgia) on yhdysvaltalainen koripalloilija.
Suomalaissukuinen Raivio on pelannut ammattilaisurallaan Saksassa, Belgiassa, Japanissa ja Tšekissä sekä D-leaguessa.
Raivion isä Rick Raivio varattiin NBA:han 114. vuorolla vuoden 1980 varaustilaisuudessa. Derek ja hänen kaksi veljeään syntyivät kaikki Yhdysvaltain ulkopuolella. Veljeksistä myös Nik Raivio on pelannut koripalloa yliopistotasolla.
Document Object Model

Esimerkki objektien hierarkiasta DOM-mallin mukaisessa HTML-tiedostossa.
Document Object Model (suom. dokumenttioliomalli, yleisesti DOM) on tapa kuvata rakenteisen dokumentin, kuten HTML:n, XML:n tai XHTML:n, rakenne puuna, jonka eri olioita voi hakea, tutkia ja manipuloida esimerkiksi JavaScriptin avulla.
DOMin avulla voi toteuttaa vuorovaikutteisia www-sivuja, jotka eivät vaadi jatkuvaa palvelinyhteyttä. DOM:in tarkoitus on määrittää kuinka dokumentissa olevat elementit välittävät tietoa toisillensa ja kuinka näihin elementteihin voidaan viitata.Document Object Model eli DOM on ohjelmointirajapinta eli API, joka mahdollistaa selaimessa esitettävien web-sivuja vastaavien elementtipuiden muokkaamisen ohjelmallisesti.
Historia

Legacy DOM oli rajoitettu niissä elementeissä, joita voitiin käyttää. Lomake-, linkki- ja kuvaelementteihin voitiin viitata hierarkisella nimellä, joka alkoi juuridokumenttiobjektilla. Hierarkisessa nimessä voidaan käyttää joko läpikäytyjen elementtien nimiä tai peräkkäisiä indeksejä. Esimerkiksi "form input" elementtiä voitiin käyttää muodossa document.formName.inputName tai document.forms[0].elements[0].
Sovellukset > Selaimet

Useimmat verkkoselaimet käyttävät DOM:n kaltaista sisäistä mallia hahmontaakseen asiakirjan. kuten HTML-sivun. Jokaisen dokumentin solmut (nodet) on järjestetty puurakenteeseen, jota kutsutaan DOM-puuksi, ja ylin solmu on nimeltään "Dokumenttiobjekti". Kun HTML-sivu renderöidään selaimissa, selain lataa HTML-koodin paikalliseen muistiin ja jäsentää sen automaattisesti näyttääkseen sivun näytöllä. DOM:ia ei välttämättä tarvitse esittää puumuotoisenaja jotkin selaimet ovat käyttäneet muita sisäisiä malleja .
Sovellukset > Javascript

Kun verkkosivu ladataan, selain luo sivusta DOM-mallin, joka on HTML-dokumentin oliomuotoinen esitys, joka toimii rajapintana JavaScriptin ja itse dokumentin välillä. Tämä mahdollistaa dynaamisten verkkosivujen, luomisen, koska sivulla oleva JavaSript voi:
luoda, muuttaa ja poistaa mitä vain HTML elementtejä ja ominaisuuksia
muuttaa mitä vain CSS tyyleistä
reagoida kaikkiin olemassa oleviin "tapahtumiin" (eng. event)
luoda uusia tapahtumia (eng. event)
EBBC Den Bosch Basket

| EiffelTowers |
| --- | --- |

Liiga:  Eredivisie
Perustettu:  1952
Areena:  Maaspoort Sports & Events   kapasiteetti 3 500
Kotipaikka:  's-Hertogenbosch, Alankomaat
Värit:           
Presidentti:   Erik Kurvers
Päävalmentaja:   Don Beck
Mestaruudet:   (15) Hollannin mestaruus  (5) Alankomaiden Cup  (1) Ricoh Cup 
Kotisivu:  www.eiffeltowersdenbosch.nl
SPM Shoeters Den Bosch on alankomaalainen koripalloseura, joka sijaitsee 's-Hertogenboschissa.
Historia

Seura perustettiin vuonna 1952 ja se pelasi ensimmäisen pelinsä korkeimmalla tasolla kaudella 1972–1973. Joukkueen kulta-aikaa olivat vuodet 1979-1988, jolloin se voitti kaikki Hollannin mestaruudet. Vuonna 1979 joukkue pääsi myös Euroopan Cup voittajien Cupin finaaliin, jossa se hävisi kuitenkin Gabetti Cantùlle.
Vuonna 2000 seuran nimi oli EiffelTowers Nijmegen, koska joukkue sijaitsi sponsorointisyistä Nijmegenissä. Kaudella 2003–2004 seura teki debyyttinsä ULEB Cupissa. Vuonna 2005 joukkuetta sponsoroinut Eiffel päättikin jatkaa toimintaa Den Boschissa, jolloin Nijmegeniin jäi EiffelTowers Nijmegenin.  Vuonna 2007 seura sopi Eiffelin kanssa seitsemän vuoden sponsorointisopimuksesta, jonka voimassaolo päättyisi vuonna 2014.
Aiheesta muualla

Virallinen kotisivu (hollanniksi)
Eurobasket (englanniksi)
Drill

| Drill Radiohead |
| --- | --- | --- |

EP-levyn tiedot
 Äänitetty : helmikuussa 1992
 Julkaistu: 5. toukokuuta 1992
 Tuottaja(t): Chris Hufford
 Tyylilaji: Rock
 Kesto: 10.33
 Levy-yhtiö: Parlophone Records
Radioheadin muut julkaisut
|   | Drill 1992 | Pablo Honey 1993 |
Drill on Radioheadin ensimmäinen kaupallinen julkaisu, joka debytoi Britannian listoilla sijalla #101 5. toukokuuta 1992. Se on nykyään haluttu harvinaisuus. "Thinking About You" otettiin yhtyeen Manic Hedgehog demosta; "Prove Yourself", "Thinking About You" ja "You" äänitettiin uudelleen yhtyeen ensimmäiselle albumille, Pablo Honeylle vuonna 1993. Kaikki EP:n kappaleet ovat demoversioita ja ne äänitettiin Courtyard studiossa Oxonissa. Yhtyeen nimi oli vielä EP:n aikoina On A Friday. Seuraavan kuukauden aikana nimi muutettiin Radioheadiksi. Äänitteen tuotti Chris Hufford ja sen miksasi Timm Baldwin.
Kappaleet

"Prove Yourself" - 2:32
"Stupid Car" - 2:21
"You" - 3:22
"Thinking About You" - 2:17
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Dying Light 2 Stay Human

| Dying Light 2 Stay Human |
| --- | --- |

Kehittäjä:  Techland
Julkaisija:  Techland, Square Enix ja Deep Silver
Jakelija:  PlayStation Store, Microsoft Store, Steam, Epic Games Store, Nintendo eShop ja Humble Store
Tuottaja:  Tymon Smektała
Säveltäjä:  Olivier Derivière
Pelisarja:  Dying Light
Pelimoottori:  Chrome Engine
Julkaistu:  2022
Lajityyppi:  selviytymiskauhupeli, toimintaroolipeli ja postapokalyptinen videopeli (d)
Pelimuoto:  yksinpeli, moninpeli ja yhteistyömoodi
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18  USK 18 
Alusta:  Microsoft Windows, PlayStation 5, Xbox Series X ja Series S, PlayStation 4, Xbox One ja Nintendo Switch
Lisenssi:  Suljettu lisenssi
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Dying Light 2 Stay Human on Techlandin kehittämä selviytymiskauhupeli, joka julkaistiin 4. helmikuuta 2022. Peli julkaistaan PlayStation 4, PlayStation 5, Windows, Xbox One ja Xbox Series -alustoille. Nintendo Switchille suunniteltu versio myöhästyy ja se aiotaan julkaista kuuden kuukauden sisällä muiden alustojen julkaisusta.
Peli on seuraaja Dying Light -pelille.
Peli julkistettiin E3 2018 -tapahtumassa. Techland on katkaissut yhteyden kehityksessä mukana olleeseen Chris Avelloneen.
Pelaaminen

Kuten edellinen Dying Light, myös toinen osa sisältää avoimeen pelimaailmaan sijoittuvaa selviytymistä, jossa on parkourin inspiroimaa liikkumista. Toisessa osassa on korjattu ensimmäisen osan suunnitteluvirheitä ja kehitetty uudelleen keskeisiä asioita. Muista vastaavista zombie-selviytymispeleistä eroten pelissä on lähitaistelua kuten ensimmäisessä osassa, mutta tavoitteena oli yhdistää parkouria ja taistelua, jotta pelaaja ei pysähtyisi taistelemaan. Yön ja päivän vaihtelua on muutettu: ensimmäisessa pelissä pelaajat välttivät yöllä liikkumista, koska se koettiin liian vaikeana, liian pelottavana tai pelaajalle ei ollut selkeää syytä miksi vaivautua. Dying Light 2:ssa zombiet piiloutuvat rakennuksiin päivällä ja liikkuvat ulkona yöllä, mikä tekee arvoesineiden etsimisestä rakennuksista vaikeampaa päivällä ja helpompaa yöllä.
Techland herätti huomiota ennen julkaisua ilmoitettuaan pelin kaiken sisällön läpäisemisen vaativan 500 tuntia pelaamista. Päätarina ja sivujuonet vaativat noin 70–80 tuntia pelaamista.
Juoni

Dying Light 2 sijoittuu ensimmäisestä osasta 15 vuotta yhteiskunnan romahtamisen jälkeen ja ihmiskunta on sortunut "moderniin keskiaikaan". Harran-virus on levittäytynyt jokaiseen maailman kolkkaan, ja ihmiset että kaupungit ovat harventuneet lähes olemattomiin. Noin 20-vuotias Aiden Caldwell on Pilgrim, kaupungista toiseen matkaava selviytyjä, joka saapuu pelin alussa Euroopan viimeisimpiin kaupunkeihin Villedoriin. Etsiessään kuumeisesti kauan kadoksissa ollutta sisartaan Miaa Aiden sotkeutuu Villedorin sisäisiin konlifkteihin eri ryhmittymien kanssa.
Kehitys

Pelin viivästymiseen vaikuttivat kehitystä vaivanneet ongelmat, joiden sanottiin liittyvän kaoottisuuteen ja suuntaviivojen puutteeseen. Studiosta lähti kehityksen aikana kerronnasta vastannut Paweł Selinger. Selingerin lähdön jälkeen kerronnasta vastasi Piotr Szymanek ja taiteellinen ohjaaja oli Eric Cochonneau vuodesta 2019 pelin julkaisuun asti. Pääsuunnittelija on Tymon Smektala.
Chris Avellone toimi Dying Light 2:n käsikirjoittajana, tarkoituksenaan luoda peliin pelaajan valintoihin reagoiva tarina. Kehitystiimi koki, että he olivat luoneet avoimen kaupungin, mutta he halusivat tarinan myös jakavan saman toimijuuden tason. Peliä kuvailtiin "tarinalliseksi hiekkalaatikoksi", jossa jokaisella valinnalla oli Avellonen mukaan "aidot" seuraukset. Kun pelaaja tekee tiettyjä valintoja, myös pelin tila muuttuu. Ensimmäiseen peliin verrattuna pelin tarina on sävyltään vakavampi. Jotta maailma tuntuisi uskottavammalta ja autenttisemmalta, tiimi otti myös vaikutteita todellisen maailman ongelmista ja poliittisista ideologioista ja joutui luopumaan liian epärealistisiksi koetuista peli-ideoista. Techland lopetti yhteistyön Avellonen kanssa seksuaalista häirintää koskevien syytösten takia kesäkuussa 2020. Avellone on sittemmin nostanut kunnianloukkauskanteen ja kiistänyt kaikenlaisen seksuaalisen väärinkäytöksen kutsuen syytöksiä pahansuoviksi ja valheellisiksi . Maaliskuussa 2023 kerrottiin häirintäsyytökset sovitellun oikeuden ulkopuolella, ja Avellone kertoi saaneensa "seitsennumeroisen korvaussumman ratkaisun osana."
Pelin tarinan keskittyminen ihmiskunnan sortumiseen "moderniin keskiaikaan" mahdollistaa pettämisen, uskottomuuden ja juonittelun kaltaisten teemojen käsittelyn. Kehitystiimi oli varma pelattavuudesta, mutta koki tarvitsevansa lisää apua suunnitellessaan pelin juonta. Tämän takia Chris Avellonen lisäksi otettiin mukaan The Witcher 3: Wild Huntin parissa työskennelleitä käsikirjoittajia; The Witcher 3:a on laajalti kehuttu tarinansa ja käsikirjoituksensa takia. Juonen suunnittelu myös vaatii pelaajan välittämään enemmän ei-pelaajahahmoista ja kannustaa pelaajaa olevaan huomaavaisempi heidän olemassaolosta ja tarpeistaan. Toisin kuin ensimmäisesä Dying Lightissa, zombit eivät ole enää päävihollisia. Ne ovat pikemminkin juonellinen keino, joka luo painetta muille ei-pelaajahahmoille luodakseen mielenkiintoista draamaa ja teemoja. Peli sisältää paljon enemmän vihamielisiä ihmisiä vihollisina verrattuna ensimmäiseen peliin; kehitystiimiä oli innoittanut The Walking Dead ja Game of Thrones, joissa ihmiset ovat yhtä vaarallisia. Kehitystiimi loi zombeille peliin elinkaaren. Vasta pureman saaneet zombit ovat Viraaleja (Virals), jotka ovat vielä ihmisyytensä säilyttäneitä nopeita ja vaarallisia vihollisia. Heistä tulee Purijoita (Biters), joita on kuvailtu "tavallisiksi zombeiksi". Kun Purijat altistuvat pitkäksi aikaa UV-valolle, he taantuvat Rappeutuneiksi (Degenerates), joista rappeutuneina zombeina tippuu lihaa pois .
Pelin julkaisuajankohdaksi kerrottiin kevät 2020 vuonna 2019 pidetyssä lehdistötilaisuudessa, jonka jälkeen julkaisua lykättiin.
Edna Gladney

| Edna Gladney |
| --- | --- |

Henkilötiedot
Syntynyt: 22. tammikuuta 1886 Milwaukee, Wisconsin, Yhdysvallat
Kuollut: 2. lokakuuta 1961 (75 vuotta) Fort Worth, Texas
Kansalaisuus:  Yhdysvaltain
Vanhemmat:  Maurice ja Minnie Nell Kahly
Siviilisääty:  naimisissa
Puoliso:  Sam Gladney
Edna Browning Kahly Gladney (22. tammikuuta 1886 Milwaukee, Wisconsin – 2. lokakuuta 1961 Fort Worth, Texas) oli yhdysvaltalainen lasten oikeuksien puolestapuhuja. Hän avioitui vuonna 1906 Sam Gladneyn kanssa, jonka kanssa hän myöhemmin osti myllyn Wolfe Citystä, Texasissa. Aviomiehen keskittyessä yrityksen toimintaan, Edna Gladney alkoi ajaa Graysonin piirikunnan köyhäintalon asukkaiden olojen parantamista. Erityisen huolissaan hän oli köyhäintalon lasten asemasta ja hän sai heidät siirrettyä toiseen laitokseen.
Gladney perusti Shermaniin maksuttoman päiväkodin, jonka toiminnan hän rahoitti lahjoituksilla ja omilla rahoillaan. Myllyliiketoiminnan epäonnistuttua Gladney muutti yhdessä miehensä kanssa Fort Worthiin, jossa hän osallistui Texas Children's Home and Aid Societyn toimintaan, jonka ylitarkastaja hänestä tuli vuonna 1927. Gladneyn työn tuloksena Texasin osavaltiossa muun muassa poistettiin syntymätodistuksista maininta lapsen syntymisestä avioliiton ulkopuolella ja adoptoidut lapset saivat samat perintöoikeudet kuin perheen muutkin lapset sekä uudet syntymätodistukset. Texas Children's Home and Aid Society muutti vuonna 1950 nimensä Gladney Homeksi. Nykyiseltä nimeltään se on Gladney Center for Adoption. Gladney johti laitosta vuoteen 1960 saakka.
Edna Gladneyn elämästä kertova elokuva Kukkia varjossa valmistui vuonna 1941. Elokuvassa Gladneya näytteli Greer Garson.
Edane

| Edane |
| --- | --- |
 Edane
 Koordinaatit: 59°37′49″N, 12°49′8″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Arvika
Väkiluku (2021):  671
Infobox OKVirheellinen NIMI-arvo: 
Edane on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 671 asukasta vuonna 2021.
Aiheesta muualla

Kuvia tai muita tiedostoja aiheesta Edane Wikimedia Commonsissa
Edna O. Simpson

Edna O. Simpson
Edna Oakes Simpson (o.s. Borman; 26. lokakuuta 1891 Carrollton, Illinois – 15. toukokuuta 1984 Alton, Illinois) oli yhdysvaltalainen republikaanisen puolueen poliitikko.
Simpson oli naimisissa poliitikko Sidney E. ”Sid” Simpsonin kanssa vuodesta 1920. Pariskunta kasvatti kaksi tytärtä: Marthan ja Janetin. Vuonna 1942 mies tuli valituksi Yhdysvaltain edustajainhuoneen jäseneksi; hän istui siellä, kunnes kuoli äkillisesti kymmenen päivää ennen marraskuun 1958 vaaleja. Edna Simpson suostui tämän jälkeen korvaamaan miehensä republikaanien ehdokkaana ja tulikin valituksi 55 %:lla äänistä. Hän istui edustajainhuoneen jäsenenä Illinoisista 86. Yhdysvaltain kongressissa 3. tammikuuta 1959 – 3. tammikuuta 1961. Hän ei asettunut uudelleen ehdolle vuonna 1960. Simpson asui Illinoisin Carrolltonissa, kunnes kuoli Altonissa toukokuussa 1984.
Simpson ei ainoalla kaudellaan edustajainhuoneessa pitänyt yhtäkään puhetta eikä ollut edes kampanjoinut. Hän pysyikin muille etäisenä hahmona edustajainhuoneessa. Kautensa jälkeen hän vetäytyi viettämään elämää julkisuuden ulkopuolella.
El Salvadorin maanjäristys 2001

| El Salvadorin maanjäristys 2001 |
| --- | --- |
 Maanjäristyksen aiheuttama maanvyörymä
Päivämäärä:  13. tammikuuta 2001 13. helmikuuta 2001
Magnitudi:  7,6 6,6 (Mw)
Syvyys:  60 km
Episentrumin sijainti:  13°02′N, 088°40′W
Maat, joihin vaikutukset ulottuivat:  El Salvador Guatemala
Henkilövahingot:  844 kuollutta El Salvadorissa, 4 700 loukkantunutta Guatemalassa 8 kuollutta toisessa järistyksessä 315 kuollutta
El Salvadorin maanjäristyksellä 2001 viitataan kahteen maanjäristykseen, jotka tekivät tuhoa El Salvadorissa kuukauden välein vuonna 2001. Ensimmäisen järistyksen episentrumi oli 60 kilometrin syvyydessä 100 kilometriä lounaaseen San Miguelista. Toisen episentrumi oli 30 kilometriä itään San Salvadorista.
Aiheesta muualla

Magnitude 7.7 EL SALVADOR 2001 January 13 17:33:32 UTC (Arkistoitu – Internet Archive)
Magnitude 6.6 EL SALVADOR 2001 February 13 14:22:05 UTC (Arkistoitu – Internet Archive)
Demonaksin elämä

| Demonaksin elämä> Δημώνακτος βίος.Alkuperäisteos |
| --- | --- |
Kirjailija:  Lukianos
Kieli:  muinaiskreikka
Genre:  elämäkerta
Julkaistu:  100-luku
Löydä lisää kirjojaKirjallisuuden teemasivulta
Demonaksin elämä (m.kreik. Δημώνακτος βίος, Dēmōnaktos bios, lat. Demonax) on Lukianoksen kirjoittama filosofi Demonaksin elämäkerta tai paremminkin kokoelma anekdootteja hänen elämästään.
Historia

Lukianos eli ja kirjoitti Rooman valtakunnassa 100-luvulla. Hänen Demonaksin elämänsä kertoi kyynistä filosofiaa elvyttämään pyrkineestä Demonaksista, joka eli samalla vuosisadalla suunnilleen keisari Hadrianuksen aikana. Hän otti esikuvaukseen kyynikko Diogenes Sinopelaisen, jota piti puolestaan Sokrateen hyveiden uskollisimpana edustajana. Lukianos sanoo tunteneensa Demonaksin henkilökohtaisesti ja olleensa hänen oppilaansa. Lukianoksen teos on päälähde Demonaksin elämään.
Sisältö

Lukianoksen teos ei nimestään huolimatta ole varsinainen elämäkerta siinä mielessä, että tarjoaisi jonkinlaisen yhtenäisen esityksen aiheesta, vaan enemmänkin kokoelma Demonaksiin liittyviä anekdootteja (khreia). Siinä ei lyhyen johdannon jälkeen ole juuri lainkaan jatkuvaa kerrontaa. Anekdootit ovat lyhyitä ja humoristisia. Demonaksia ei koskaan esitetä keskustelemassa filosofiasta, niin kuin Platon ja Ksenofon esittävät Sokrateen. Teoksen tyyliä on arveltu Lukianoksen tekemäksi tarkoitukselliseksi retoriseksi valinnaksi, joka jäljittelee kyynikoita itseään. Samanlaiset anekdoottikokoelmat olivat tyypillisiä myös muiden filosofien ja erityisesti kyynikkofilosofien elämästä kerrottaessa, hyvänä esimerkkinä Diogenes Laertioksen Merkittävien filosofien elämät ja opit.
Teoksessa Lukianos esittää Demonaksin ihannoidussa valossa, lähes täydellisen viisaana ja hyvänä, ja kuvaa hänet rakastettavana, hyväntuulisena hahmona, joka eli onnellista elämää ja jota muut rakastivat ja kunnioittivat. Hän tuo esille Demonaksin suorapuheisuuden (παῤῥησία, parrhēsia), vapauden intohimoista (ἐλευθερία, eleutheria) ja yksinkertaisen elämäntavan (ἄσκησις, askēsis). Lukianos sanoo kirjoittaneensa teoksensa, jotta nuorten, jotka haluavat opiskella filosofiaa, ei tarvitse tyytyä pelkkiin muinaisaikaisiin esikuviin, vaan he voivat pyrkiä jäljittelemään myös Demonaksia.
Suurimmaksi osaksi teos koostuu Demonaksin lausumista sukkeluuksista, joilla on tarkoitus havainnollistaa hänen nopeaa älyään. Eräitä esimerkkejä näistä ovat:
»Kun hänen kerran täytyi lähteä matkantekoon talvella, eräs ystävä kysyi, miltä hänestä kuulosti se ajatus, että laiva menisi kumoon ja hän joutuisi kalojen ruoaksi. ”Olisi minulta kohtuutonta olla tarjoamatta niille ateria, ottaen huomioon kuinka monta ateriaa ne ovat tarjonneet minulle.”»
»Hän suositteli jatkuvaa harjoitusta eräälle reettorille, joka oli pitänyt huonon esityksen. ”Mutta minähän harjoittelen aina itsekseni”, mies vastasi. ”Ah, se selittää kaiken — olet tottunut niin typerään yleisöön.”»
»Kun joku kysyi häneltä, ketä hän piti todella onnellisena ihmisenä, hän vastasi: ”Todella onnellinen ihminen on vapaa ihminen. Tarkoitan sellaista, joka ei toivo eikä pelkää mitään”.»
Kirjallisuutta

Lucian: Demonax. Teoksessa Lucian: Phalaris. Hippias or The Bath. Dionysus. Heracles. Amber or The Swans. The Fly. Nigrinus. Demonax. The Hall. My Native Land. Octogenarians. A True Story. Slander. The Consonants at Law. The Carousal (Symposium) or The Lapiths.  (Translated by A. M. Harmon. Loeb Classical Library 14)  Cambridge, MA:  Harvard University Press, 1913.
Aiheesta muualla

Lucian: Demonax. Perseus. (muinaiskreikaksi)
Lucian: Demonax. Sacred Texts. (englanniksi)
Dunkerquen taistelu

Dunkerquen taistelu oli toisessa maailmansodassa Saksan ja liittoutuneiden joukkojen välinen  Dunkerquen kaupungin hallinnasta käyty taistelu, joka alkoi 26. toukokuuta ja päättyi 4. kesäkuuta 1940 saksalaisten vallattua kaupungin vangiten 40 000 kaupungin puolustajaa. Taistelun aikana kaupungista evakuoitiin arviolta 338 226 sotilasta Britteinsaarille.